**Klub za starije osobe „Mariška“**

**Trg Eugena Kumičića 17, Koprivnica**

**URBROJ: 26/2018**

**U Koprivnici, 15.10.2018. godine**

**POZIV**

za prijavu korisnika za pružanje usluga

**POTPORE I PODRŠKE OSOBAMA STARIJE ŽIVOTNE DOBI U NEPOVOLJNOM POLOŽAJU**

u sklopu projekta **„Ruka podrške“,** UP.02.1.1.05.0139

kroz Program „ZAŽELI-program zapošljavanja žena“

Poziv osobama starije životne dobi i osobama u nepovoljnom položaju za iskaz interesa za primanje usluga potpore i podrške osiguranu kroz provedbu projekta „Ruka podrške“.

Poziv se objavljuje s ciljem prikupljanja podataka i utvrđivanja potreba osoba starije životne dobi i osoba u nepovoljnom položaju za primanje usluga potpore i podrške osigurane kroz provedbu projekta „Ruka podrške“ za područje grada Koprivnice i prigradskih naselja.

**1. Prijaviti se mogu:**

1. Osobe starije od 65 godina;

2. Osobe mlađe od 65 godina, koje su teško pokretne ili nepokretne i/ili kojima je zbog bolesti ili narušena zdravstvenog stanja potrebna pomoć druge osobe;

3. Osobe s invaliditetom;

4. Osobe koje žive u samačkom kućanstvu;

5. Osobe koje žive u zajedničkom kućanstvu, ali im ukućani nisu u mogućnosti osigurati potrebnu skrb;

6. Osobe koje ne ostvaruju pravo na uslugu pomoći u kući temeljem rješenja centra za socijalnu skrb, iz sredstava Državnog proračuna ili drugog javnog izvora.

7. Osobe koje nemaju sklopljen Ugovor o doživotnom/dosmrtnom uzdržavanju;

8. Osobe koje su težeg materijalnog i imovinskog stanja,

9. Osobe koje žive na području grada Koprivnice, uključujući prigradska naselja: Herešin, Starigrad, Draganovec, Jagnjedovac, Kunovec Breg, Štaglinec, Reka i Bakovčica.

**Napomena:** Osoba kojoj je usluga pomoći u kući osigurana iz sredstava Državnog proračuna ili drugog javnog izvora (rješenjem Centra za socijalnu skrb Koprivnica ili rješenjem grada Koprivnica), ne može biti korisnik potpore i podrške unutar projekta „Ruka podrške“.

**2. Usluge koje će se pružati korisnicima:**

1. Pomoć u obavljanju svakodnevnih kućanskih poslova,

2. Pomoć u održavanju osobne higijene,

3. Podrška korisnicima kroz razgovor i druženje te uključivanje u društvo,

4. Pomoć i posredovanje u ostvarivanju različitih prava (dostava i plaćanje računa,dostava lijekova i pomagala i slično).

**3. U prijavi je potrebno priložiti slijedeće dokumente:**

1. Preslika osobne iskaznice;

2. Popunjen obrazac Zahtjeva za korisnike usluga potpore i podrške osobama starije životne dobi u nepovoljnom položaju u sklopu projekta „Ruka podrške“ kroz program „ZAŽELI-program zapošljavanja žena“ (UP.02.1.1.05.0139).

**4. Način i rok za podnošenje prijave**

Prijave se mogu dostaviti tijekom razdoblja provedbe projekta, a zaključno do 30.09.2020. godine.

Prijave se dostavljaju putem pošte ili osobno na adresu:

**Klub za starije osobe „Mariška“**

**Trg Eugena Kumičića 17,**

**48 000 Koprivnica**

Za sve dodatne informacije zainteresirani se mogu obratiti na broj telefona 048 250 214 ili putem e-maila: klub.mariska@email.t-com.hr

**Predsjednica:**

**Valentina Čadavec, dipl.soc.rad.**